टीक ने कबड्डी में पाई को हराकर पहला मैच जीता
ग्रामीण युवा खेल क्लब की ओर से आयोजित नेशनल कबड्डी प्रतियोगिता में 10 टीमों ने लिया हिस्सा
कबड्डी प्रतियोगिता
नेहरूयुवाकेंद्र कैथल के अंतर्गत ग्रामीण युवा खेल क्लब पाई द्वारा पहली नेशनल कबड्डी प्रतियोगिता का आयोजन किया गया। प्रतियोगिता का शुभारंभ डीवाईसी अशोक कुमार ने किया। अशोक कुमार ने कहा कि एक सच्चा खिलाड़ी वहीं है जो अपने खेल को पूरी निष्ठा ईमानदारी से खेलता है। उन्होंने कहा कि खेल में हार जीत चलती रहती है। खेल में किसी भी खिलाड़ी को दूसरे खिलाड़ी के प्रति द्वेष भावना नहीं रखनी चाहिए क्योंकि इस बात का सीधा असर उसके खेल पर पड़ता है। ग्रामीण युवा खेल क्लब पाई के अध्यक्ष मनोज वकील ने बताया कि प्रतियोगिता में भाग लेने के लिए दूर-दूर से टीमें पहुंच रही है। अब तक इसमें 10 टीमों ने भाग लिया है। उन्होंने कहा कि इस प्रकार की खेल प्रतियोगिताओं से बच्चों का मनोबल बढ़ता है और उनका खेल के साथ-साथ पढ़ाई में भी मन लगता है। प्रतियोगिता का पहला मैच सरस्वती स्कूल पाई को हराकर टीक ने जीत लिया। दूसरे मैच में भाणा की टीम ने सिसमौर की टीम को पराजित कर दिया। जबकि तीसरे मैच में सेरधा ने फरीदाबाद को हरा दिया। इस मौके पर पीटीआई संजय कुमार, अनिल कुमार, नरेश, संदीप पहलवान, प्रदीप, चेतन, विक्की, जगमीत के साथ सैकड़ों ग्रामीण मौजूद रहे।
पाई | कबड्डीप्रतियोगिता में अपना दम दिखाते हुए खिलाड़ी।
awa_Deva hin_Deva mai_Deva hin_Deva hin_Deva